Vrou val glo van winkelsentrum se eerste verdiepingArgieffoto ŉ 28-jarige vrou het ernstige beserings opgedoen ná sy glo van die eerste verdieping van ŉ winkelsentrum se parkeerterrein geval het. Annine Siddall, woordvoerder van ER24, het gesê die voorval het Dinsdag omstreeks 18:30 in Bellville plaasgevind. “Toe ons paramedici by die toneel opdaag, het hulle gesien die vrou het verskeie beenbreuke opgedoen ná die val. Sy was baie ernstig beseer.” Die pasiënt is op die toneel behandel en daarna na Tygerberg-hospitaal vervoer vir verdere mediese behandeling. Die polisie ondersoek die voorval.